**Ministru kabineta noteikumu projekta “Grozījumi Ministru kabineta 2004. gada 29. jūnija noteikumos Nr. 561 “Invaliditātes lietu nacionālās padomes nolikums””
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir Invaliditātes lietu nacionālās padomes (turpmāk – padome) sastāva precizēšana, nosakot, ka Latvijas Republikas tiesībsargs (turpmāk – tiesībsargs) padomes sēdēs piedalās kā padomdevējs bez balsstiesībām. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2004. gada 29. jūnija noteikumos Nr. 561 “Invaliditātes lietu nacionālās padomes nolikums”” (turpmāk – projekts) izstrādāts, pamatojoties uz 2020. gada 4. augusta Ministru prezidenta A. K. Kariņa rezolūciju Nr. 90/SAN-132 (Valsts kancelejas uzdevums Nr. 2020-UZD-1431) un tiesībsarga 2020. gada 21. jūlija vēstuli Nr. 1-/33 Ministru kabinetam, kurā tiesībsargs lūdz Ministru kabinetu izslēgt to no padomes sastāva un nodrošināt tam neatkarīgu uzraudzību pār valsts īstenoto politiku labas pārvaldības principa un cilvēktiesību tvērumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Padome saskaņā ar Valsts pārvaldes iekārtas likuma 13.pantā noteikto darbojas jau kopš 1997. gada un tās galvenais mērķis ir personu ar invaliditāti integrācijas politikas izstrāde un īstenošana. Padomes sēdes tiek organizētas atbilstoši Ministru kabineta 2004. gada 29. jūnija noteikumos Nr. 561 “Invaliditātes lietu nacionālās padomes nolikums” (turpmāk – nolikums) noteiktajā kārtībā, t.i., ne retāk kā reizi trijos mēnešos. Sanāksmes ir atklātas un tajās piedalās padomes locekļi un pieaicinātie eksperti. Padome ir lemttiesīga, ja sēdē piedalās vairāk nekā puse no padomes locekļiem (attiecīgi vismaz 9 locekļi). Padomes sastāvā ir iekļautas četras ministrijas, tiesībsargs un septiņas nevalstiskās organizācijas, kas pārstāv personu ar invaliditāti intereses.Tiesībsargs padomes locekļa funkcijas pilda kopš 2007. gada 1. janvāra, kad spēku zaudēja Likums par Valsts cilvēktiesību biroju un tiesībsargs ar Tiesībsarga likuma spēkā stāšanās brīdi bija Valsts cilvēktiesību biroja tiesību un saistību pārņēmējs. Savukārt padomes sastāvs tika precizēts ar Ministru kabineta 2009. gada 27. oktobra noteikumiem Nr. 1230 “Grozījumi Ministru kabineta 2004. gada 29. jūnija noteikumos Nr. 561 “Invaliditātes lietu nacionālās padomes nolikums””, kad tiesībsargs kā Valsts cilvēktiesību biroja tiesību un saistību pārņēmējs tika iekļauts padomes sastāvā.Tiesībsarga likuma 4. pantā ir noteikts, ka tiesībsargs ir neatkarīgs un pakļauts vienīgi likumam. Tiesībsargs savā 2020. gada 21. jūlijā vēstulē Nr. 1-/33 Ministru kabinetam ir nonācis pie secinājuma, ka, esot padomes sastāvā ar balsstiesībām, tā darbība netieši tiekot vērsta uz attiecīgās jomas politikas īstenošanu un izstrādi, kas esot pretrunā Tiesībsarga likumā noteiktajam. Tiesībsargs līdz šim nebija aktualizējis jautājumu par līdzdalību padomes sēdēs.Lai risinātu iepriekš minēto jautājumu, Labklājības ministrija ir sagatavojusi projektu, kas paredz svītrot nolikuma 5.10. apakšpunktu, izslēdzot tiesībsargu no padomes locekļu sastāva, vienlaikus paredzot papildināt nolikumu ar 5.1punktu, nodrošinot tiesībsargam padomdevēja tiesības bez balsstiesībām. Tādējādi tiks nodrošināta Tiesībsarga likuma 4. pantā noteiktā tiesībsarga neatkarība, kā arī tiks sasniegts šī paša likuma 1. pantā noteiktais mērķis “veicināt cilvēktiesību aizsardzību un sekmēt, lai valsts vara tiktu īstenota tiesiski, lietderīgi un atbilstoši labas pārvaldības principam”. |
| 3. | Projekta izstrādē iesaistītās institūcijas un publiskas personas kapitālsabiedrības | Tiesībsargs |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts tiešā veidā attiecas uz personu ar invaliditāti vienlīdzīgu iespēju politikas veidošanā un koordinēšanā iesaistītajām institūcijām, proti, padomes sastāvā iekļautajām institūcijām. Projekts netiešā veidā ietekmē personas ar invaliditāti kopumā, jo attiecas uz šo personu intereses pārstāvošajām organizācijām. Izmaiņas padomes nolikumā neietekmē personu ar invaliditāti interešu pārstāvību, arī turpmāk padomes sastāvā būs pārstāvētas visas personu ar invaliditāti mērķa grupas.Tiesībsargs turpmāk padomes darbā varēs piedalīties kā neatkarīgs novērotājs un padomdevējs, bet nevarēs piedalīties padomes lēmumu pieņemšanā. |
| 2. | Tiesiskā regulējuma ietekme uz tautsaimniecību un administratīvo slogu | Padomes sēdes ir atklātas, dalība tajās netiek atalgota. Projekts nemaina padomes darbības nosacījumus. |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav attiecināms |
| 2. | Sabiedrības līdzdalība projekta izstrādē | Labklājības ministrijas mājaslapā (<http://www.lm.gov.lv/lv/aktuali/lm-dokumentu-projekti>) no 2020.gada 4.septembra tika ievietots paziņojums par projektu. Iedzīvotāji, kā arī personas ar invaliditāti pārstāvošās organizācijas varēja izteikt viedokli elektroniski vai pa pastu līdz 2020.gada 18.septembrim. |
| 3. | Sabiedrības līdzdalības rezultāti | Invalīdu un viņu draugu apvienība “Apeirons” informēja, ka neiebilst pret tiesībsarga svītrošanu no padomes locekļu sastāva.Citi iebildumi vai priekšlikumi, līdz projekta uzsaukšanai Valsts sekretāru sanāksmē – netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nav attiecināms |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms |
| 3. | Cita informācija | Nav |

Labklājības ministre R. Petraviča

Beinare 67021619

Zanda.Beinare@lm.gov.lv